تعزیت سوزی
تورکستان حدودیده دینی علملر بوییچه ییریک عالم شیخ محمد صادق محمد یوسف مارچ آیی نینگ 10نچی کونی یورک خسته لیگی سببلی حیاتدن کوز یومدی.
شیخ حضرتلری، صلح و سلام منادیسی و تینچلیک حامیسی بولگن حقیقی اسلام طرفداری و دین بوییچه هرقندی افراط و تفریط گه قرشی ایدی. او اسلام دینی ساحه لریده یوزگه یقین کتاب و یوزلب مقاله مولفی صفتیده، اوزبیکستان و منطقه ده تینچلیک و بیردملیک غایه لرینی ایلگری سورردی.
شیخ محمد صادق محمد یوسف تاشکینت اسلام اونیویرستیتیده اسلام حقوقی کفدره سی بیلن همکارلیک قیلیب، محصل لرگه کلام علمیدن درس اوتردی و بو ساحه نینگ صلاحیتلی متخصصی ایدی. مین بعضا اونینگ درس حلقه لریده بولردیم. او اشعری کلام مکتبی بیلن ماتریدی کلام مکتبی اصول لرینی قیاسی اسلوبده تحلیل قیلیب، ابو منصور ماتریدی نظریه لری اسلام روحی و حیات ایستکلری بیلن کوپراق ماس ایکن لیگینی تلقین قیلردی. بعضا اگر کیلالمی قالسه لر، اولرنینگ التماسیگه کوره درس نی مین دوام بیرردیم. درسلرعرب تیلیده اوتیلردی.
اوزبیکستان دینی ایشلر اداره سی، اوشبو الملی واقعه مناسبتی بیلن نشر قیلگن تعزیت نامه سیده، شیخ محمد صادق محمد یوسف وفاتی بیلن نه فقط اوزبیکستان، بلکه بوتون دنیا مسلمانلری کتته یوقاتیشگه اوچره گنینی بیلدیردی.
بیز شیخ حضرتلری وفاتی مناسبتی بیلن چین کونگلدن اولرنینگ عایله اعضالری، اوزبیکستان دینی اداره سی و برچه مومن مسلمانلرگه قیغوداشلیک و تعزیت اظهار ایتیب، یره توچی مرحوم نینگ روحینی اوز رحمتی بیلن چولغب آلسین دیب ایستک بیلدیره میز.
شرعی جوزجانی
Short URL: https://www.turklar.com/turkic/?p=3454
pes_Arab azb_Arab azb_Arab azb_Arab pes_Arab azb_Arab pes_Arab zho_Hant